Első válogatottban való szereplése az 1980-as U20-as jégkorong-világbajnokság volt. A csapat gyengén játszott és a kiesés ellen kellett végül küzdeni. Legközelebb már az 1984-es téli olimpián képviselte hazáját, ahol hetedikek lettek. Még abban az évben részt vett az 1984-es Kanada-kupán, ahol az elődöntőben kaptak ki a svédektől 9–2-re. Az 1987-es jégkorong-világbajnokságra is meghívták, ahol ismét a kiesés ellen kellett játszania a csapatnak. Utolsó nagy világeseménye a válogatottban az 1987-es Kanada-kupa volt. A válogatott nem jutott túl a csoportkörön.